Document ID: 32000R2857

32000R2857
L 332/55
SLUŽBENI LIST EUROPSKE UNIJE
27.12.2000.
UREDBA KOMISIJE (EZ) br. 2857/2000
od 27. prosinca 2000.
o izmjeni uredaba (EZ) br. 1279/98, (EZ) br. 1128/1999, (EZ) br. 1247/1999 i (EZ) br. 2335/2000 kao posljedica novih povlastica za određene proizvode od goveđeg i telećeg mesa prema određenim carinskim kvotama
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1254/1999 od 17. svibnja 1999. o zajedničkom uređenju tržišta goveđeg i telećeg mesa (1), a posebno njezin članak 32. stavak 1.,
uzimajući u obzir Uredbu Vijeća (EZ) br. 1727/2000 od 31. srpnja 2000. o utvrđivanju određenih povlastica u obliku carinskih kvota Zajednice za određene poljoprivredne proizvode i o predviđanju, kao autonomne i prijelazne mjere, prilagodbe određenih poljoprivrednih povlastica predviđenih u Europskom sporazumu s Mađarskom (2), a posebno njezin članak 1. stavak 3.,
uzimajući u obzir Uredbu Vijeća (EZ) br. 2290/2000 od 9. listopada 2000. o utvrđivanju određenih povlastica u obliku carinskih kvota Zajednice za određene poljoprivredne proizvode i o predviđanju, kao autonomne i prijelazne mjere, prilagodbe određenih poljoprivrednih povlastica predviđenih u Europskom sporazumu s Bugarskom (3), a posebno njezin članak 1. stavak 3.,
uzimajući u obzir Uredbu Vijeća (EZ) br. 2433/2000 od 17. listopada 2000. o utvrđivanju određenih povlastica u obliku carinskih kvota Zajednice za određene poljoprivredne proizvode i o predviđanju, kao autonomne i prijelazne mjere, prilagodbe određenih poljoprivrednih povlastica predviđenih u Europskom sporazumu s Češkom Republikom (4), a posebno njezin članak 1. stavak 3.,
uzimajući u obzir Uredbu Vijeća (EZ) br. 2434/2000 od 17. listopada 2000. o utvrđivanju određenih povlastica u obliku carinskih kvota Zajednice za određene poljoprivredne proizvode i o predviđanju, kao autonomne i prijelazne mjere, prilagodbe određenih poljoprivrednih povlastica predviđenih u Europskom sporazumu sa Slovačkom Republikom (5), a posebno njezin članak 1. stavak 3.,
uzimajući u obzir Uredbu Vijeća (EZ) br. 2435/2000 od 17. listopada 2000. o utvrđivanju određenih povlastica u obliku carinskih kvota Zajednice za određene poljoprivredne proizvode i o predviđanju, kao autonomne i prijelazne mjere, prilagodbe određenih poljoprivrednih povlastica predviđenih u Europskom sporazumu s Rumunjskom (6), a posebno njezin članak 1. stavak 3.,
uzimajući u obzir Uredbu Vijeća (EZ) br. 2851/2000 od 22. prosinca 2000. o utvrđivanju određenih povlastica u obliku carinskih kvota Zajednice za određene poljoprivredne proizvode i o predviđanju, kao autonomne i prijelazne mjere, prilagodbe određenih poljoprivrednih povlastica predviđenih u Europskom sporazumu s Poljskom i o stavljanju izvan snage Uredbe (EZ) br. 3066/95 (7), a posebno njezin članak 1. stavak 4.,
budući da:
(1)
Uredbama (EZ) br. 1727/2000, (EZ) br. 2434/2000, (EZ) br. 2435/2000 i (EZ) br. 2851/2000 predviđaju se nove povlastice za uvoz određenih proizvoda od goveđeg i telećeg mesa u okviru carinskih kvota koje su otvorene Europskim sporazumima s Mađarskom, Bugarskom, Češkom, Slovačkom, Rumunjskom i Poljskom. Te nove povlastice odnose se na prirodu i/ili kakvoću proizvoda i/ili preferencijalnu carinsku stopu. Za Mađarsku, Slovačku i Rumunjsku stupaju na snagu 1. srpnja 2000., a za Poljsku 1. siječnja 2001.
(2)
Kako bi se omogućilo uvođenje novih povlastica, potrebno je izmijeniti sljedeće provedbene Uredbe:
-
Uredbu Komisije (EZ) br. 1279/98 od 19. lipnja 1998. o utvrđivanju detaljnih pravila za primjenu carinskih kvota za goveđe i teleće meso predviđenih u Uredbi Vijeća (EZ) br. 3066/95 za Republiku Poljsku, Republiku Mađarsku, Češku Republiku, Slovačku Republiku, Republiku Bugarsku i Rumunjsku (8),
-
Uredbu Komisije (EZ) br. 1128/1999 od 28. svibnja 1999. o utvrđivanju detaljnih pravila za primjenu carinske kvote za telad do 80 kilograma podrijetlom iz određenih trećih zemalja (9),
-
Uredbu Komisije (EZ) br. 1247/1999 od 16. lipnja 1999. o utvrđivanju detaljnih pravila za primjenu carinske kvote za žive životinje vrste goveda težine od 80 do 300 kilograma i podrijetlom iz određenih trećih zemalja (10),
-
Uredbu Komisije (EZ) br. 2335/2000 od 20. listopada 2000. o utvrđivanju postotka količina koje se mogu dozvoliti za zahtjeve za uvozne dozvole podnesene u listopadu 2000. u okviru carinskih kvota za goveđe i teleće meso predviđenih u Uredbi (EZ) br. 1279/98 za Republiku Poljsku, Republiku Mađarsku, Češku Republiku, Slovačku, Bugarsku i Rumunjsku (11).
(3)
Povrat uvoznih carina za proizvode navedene u Prilogu I. Uredbi (EZ) br. 1279/98, kakav je bio prije stupanja na snagu ove Uredbe, i uvezene na temelju dozvola koje su se koristile od 1. srpnja 2000. obuhvaćen je člancima od 878. do 898. Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (12), kako je zadnje izmijenjena Uredbom (EZ) br. 2787/2000 (13).
(4)
Mjere predviđene u ovoj Uredbi u skladu su s mišljenjem Upravljačkog odbora za goveđe i teleće meso,
DONIJELA JE OVU UREDBU:
Članak 1.
Uredba (EZ) br. 1279/98 mijenja se kako slijedi:
1.
Naslov se zamjenjuje sljedećim:
„Uredba Komisije (EZ) br. 1279/98 od 19. lipnja 1998. o utvrđivanju detaljnih pravila za primjenu carinskih kvota za goveđe i teleće meso predviđenih u uredbama Vijeća (EZ) br. 1727/2000, (EZ) br. 2290/2000, (EZ) br. 2433/2000, (EZ) br. 2434/2000, (EZ) br. 2435/2000 i (EZ) br. 2851/2000 za Republiku Mađarsku, Republiku Bugarsku, Češku Republiku, Slovačku Republiku, Rumunjsku i Republiku Poljsku.”
2.
Članak 1. zamjenjuje se sljedećim:
„Članak 1.
Uvozne dozvole moraju se predočiti za uvoz proizvoda u Zajednicu navedenih u Prilogu I. u sklopu kvota predviđenih u uredbama (EZ) br. 1727/2000, (EZ) br. 2290/2000, (EZ) br. 2433/2000, (EZ) br. 2434/2000, (EZ) br. 2435/2000 i (EZ) br. 2851/2000.
Količine proizvoda koje se godišnje uvoze po navedenim režimima i preferencijalne stope carine određuju se u Prilogu I.”
3.
Članak 3. stavak 1. točka (c) drugi podstavak zamjenjuje se sljedećim:
„Pojam ‚skupina proizvoda’ znači proizvodi podrijetlom iz samo jedne od država navedenih u Prilogu I.; skupina proizvoda obuhvaća proizvode koji odgovaraju oznakama KN 0201 i 0202 ili proizvode koji odgovaraju oznakama KN 1602 50 31, 1602 50 39 i 1602 50 80 podrijetlom iz Rumunjske ili proizvode koji odgovaraju oznaci KN 1602 50 podrijetlom iz Poljske;”
4.
Članak 3. stavak 2. zamjenjuje se sljedećim:
„2. Neovisno o članku 5. Uredbe (EZ) br. 1445/95, polje 16 zahtjeva za izdavanje dozvole i dozvola prikazuje jednu od skupina KN iz iste alineje:
-
0201, 0202,
-
1602 50 31, 1602 50 39, 1602 50 80,
-
1602 50.”
5.
Prilog I. zamjenjuje se Prilogom ovoj Uredbi.
Članak 2.
Članak 2. stavak 2. Uredbe (EZ) br. 1128/1999 zamjenjuje se sljedećim:
„2. Za količinu iz stavka 1. carinska stopa je:
-
snižena za 80 % za životinje podrijetlom iz Bugarske, Češke, Estonije, Mađarske, Latvije, Litve, Rumunjske i Slovačke,
-
snižena za 90 % za životinje podrijetlom iz Poljske.”
Članak 3.
Članak 1. stavak 2. Uredbe (EZ) br. 1247/1999 zamjenjuje se sljedećim:
„2. Za količinu iz stavka 1. stopa carine je:
-
snižena za 80 % za životinje podrijetlom iz Bugarske, Češke, Estonije, Mađarske, Latvije, Litve, Rumunjske i Slovačke,
-
snižena za 90 % za životinje podrijetlom iz Poljske.”
Članak 4.
Članak 1. stavak 2. Uredbe (EZ) br. 2335/2000 zamjenjuje se sljedećim:
„2. Količine raspoložive za razdoblje iz članka 2. Uredbe (EZ) br. 1279/98 koje traje od 1. siječnja do 31. ožujka 2001. iznose:
(a)
za goveđe i teleće meso obuhvaćeno oznakama KN 0201 i 0202:
-
4 651,25 tona za meso podrijetlom iz Mađarske,
-
2 425,00 tona za meso podrijetlom iz Češke,
-
2 625,00 tona za meso podrijetlom iz Slovačke,
-
187,50 tona za meso podrijetlom iz Bugarske;
(b)
5 000 tona za goveđe i teleće meso obuhvaćeno oznakama KN 0201 i 0202 podrijetlom iz Poljske ili 2 336,448 tona za prerađene proizvode obuhvaćene oznakom KN 1602 50 podrijetlom iz Poljske;
(c)
1 850 tona za proizvode od goveđeg i telećeg mesa obuhvaćene oznakama KN 0201, 0202, 1602 50 31, 1602 50 39 i 1602 50 80 podrijetlom iz Rumunjske.”
Članak 5.
Ova Uredba stupa na snagu trećeg dana od dana objave u Službenom listu Europskih zajednica.
Članak 1. primjenjuje se od 1. srpnja 2000. za uvoz proizvoda od goveđeg i telećeg mesa podrijetlom iz Bugarske, Češke, Mađarske, Rumunjske i Slovačke. Članak 1. primjenjuje se od 1. siječnja 2001. za uvoz proizvoda od goveđeg i telećeg mesa podrijetlom iz Poljske.
Članci 2., 3. i 4. primjenjuju se od 1. siječnja 2001.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. prosinca 2000.

Labels: 3
17
18
6